Henry Clifton Sorby

Henry Clifton Sorby (Woodbourne, Sheffield, Erresuma Batua, 1826ko maiatzaren 10a - Sheffield, Erresuma Batua, 1908ko martxoaren 9a) britainiar geologo eta mikrokopista izan zen. Arrokak eta mineralak argi polarizatuarekin mikroskopioz behatzeko teknikak garatu zituen, eta meteroritoak ikertzeko ere aplikatu zituen. 1857an Royal Society elkarteko kide izendatu zuten.

 Biografia 
Familia belaunaldi askotan Sheffieldeko burdin eta altzairu industriaren bultzatzailea izan zen eta ikatz eta hareharri harrobiak ere bazitzten.

Henry Clifton Sorbyk gaztetatik izan zuen natur zientziekiko zaletasuna, bereziki geologiaren esparruan. Alemaniera ere ikasi zuen eta Justus von Liebigen lanak irakurri ahal izan zituen. Lehenengo lana Yorkshireko indusketen ingruan osatu zuen. 1847an aita hil zenean aberastasunak eskuratu zituen eta berehala laborategi zientifikoa eta lantokia eraiki zituen.

Sorby arroka gogorren xerra finak erabiltzen hasi zen, zoologian egiten zen bezala, eta argi polarizatua erabiltzen hasi zen arroka geruza finak aztertzeko. Horrela argitaratu zuen "On the Microscopical Structure of Crystals" ("kristalen egitura mikroskopikoari buruz") liburua 1858an. Ondoren espektrografia bidezko analisi teknikak sartu zituen Ingalaterran eta herrialdean petrografiaren aurreratuetako bat izan zen, horregatik Wollaston Domina Saria eman zion 1869an Londresko Geologia Elkarteak, eta haren presidente ere bihurtu zen. Sorby ikerketa berezi bat egin zuen kareharrien eta arroka ez karetsuen egituren eta jatorrien inguruan 1879 eta 1880 artean. Arbelaren geruzen  foliazioa mikroskopio bidez aztertu zituen lehen zientzilaria ere izan zen.

Sorby lehenengotarikoa izan zen prozesu mikroskopikoen papera eta garrantzia ulertzen, deformazio materiala eta eskala handiko fenomenoak azaltzeko, hala nola, altxamendu tektonikoak eta orogeniak eragindako arroken zatiketa eta arroken tolestaketa.

Meteoritoen egitura mikroskopikoak ere ikertu zituen.

 Aintzatespenak 

 Wollaston Domina Saria (1869)
 Royal Society Elkarteko kidea
 Sorbyita minerala haren omenez izendatu zen.

 Erreferentziak 

 Kanpo estekak 



Kategoria:Sheffieldarrak
Kategoria:Erresuma Batuko geologoak
Kategoria:Royal Societyko kideak